CELEX: 
Language: da
Date: 2009-01-28
Title: Forslag til Rådets forordning om ændring af forordning (EF) nr. 1698/2005 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL)  - Forslag til Rådets afgørelse om ændring af afgørelse 2006/493/EF om fastsættelse af beløbet for Fællesskabets støtte til landdistriktsudvikling for perioden 1. januar 2007 til 31. december 2013, dets årlige fordeling og minimumsbeløbet, der er forbeholdt regioner, som er omfattet af konvergensmålet

Vigtig juridisk meddelelse

|

52009PC0038(01)

Forslag til Rådets forordning om ændring af forordning (EF) nr. 1698/2005 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL)  /* KOM/2009/0038 endelig udg. - CNS 2009/0011 */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 28.1.2009KOM(2009) 38 endelig2009/0011 (CNS)Forslag tilRÅDETS FORORDNINGom ændring af forordning (EF) nr. 1698/2005 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL)Forslag tilRÅDETS AFGØRELSEom ændring af afgørelse 2006/493/EF om fastsættelse af beløbet for Fællesskabets støtte til landdistriktsudvikling for perioden 1. januar 2007 til 31. december 2013, dets årlige fordeling og minimumsbeløbet, der er forbeholdt regioner, som er omfattet af konvergensmåletBEGRUNDELSERådet for Den Europæiske Union nåede den 11. og 12. december 2008 til enighed om en europæisk økonomisk genopretningsplan (EERP), der går ud på at iværksætte prioriterede foranstaltninger for at hjælpe de europæiske økonomier med hurtigere at tilpasse sig de aktuelle udfordringer, og som er baseret på en indsats svarende til i alt ca. 1,5 % af EU's BNP (dvs. ca. 200 mia. EUR). Af dette beløb bør 1,5 mia. EUR stilles til rådighed for alle medlemsstaterne via Den Europæiske Landbrugsfond for Udvikling af Landdistrikterne (ELFUL) for at udvikle bredbåndsbaseret internetadgang i landdistrikterne og klare de nye udfordringer, der blev beskrevet i forbindelse med vurderingen af 2003-reformen af den fælles landbrugspolitik, det såkaldte "sundhedstjek", som blev afsluttet i november 2008. En tredjedel af dette beløb (0,5 mia. EUR) bør bruges til nye udfordringsrelaterede operationer, og to tredjedele (1 mia. EUR) bør bruges til udvikling af bredbåndsinfrastrukturer i landdistrikterne. Begrundelsen for at disse ekstramidler afsættes til de to prioriterede områder i EU's landdistriktspolitik er følgende:Landbosamfundene kan høre til de mest sårbare over for økonomisk recession. I krisetider er der større risiko for udelukkelse, og når det økonomiske opsving begynder igen, mærkes det langsommere i disse områder.Et af de vigtigste værktøjer i den moderne økonomi er bredbåndsbaseret internet. I vore dages Europa baner det vejen for at finde nye job, lære nye færdigheder, finde nye markeder og begrænse omkostningerne. Bredbånd er lige vigtigt for skoler, biblioteker og centraladministrationen som for virksomheder Det er blevet et uundværligt værktøj til at få den moderne økonomi til at fungere. Nogle samfund er dog ikke dækket på grund af spredt befolkning og høje omkostninger. Derfor har den europæiske økonomiske genopretningsplan som målsætning, at der skal udvikles bredbåndsnet for at opnå 100 % højhastighedsinternetdækning senest i 2010. Ifølge planen er der også behov for at udbygge mange eksisterende net samtidig med, at der gøres en indsats for at fremme konkurrencedygtige investeringer i fibernet og frigøre frekvenser til trådløst bredbånd.Støtten til bredbåndsinfrastrukturer fremmes også af, at medlemsstaterne har mulighed for selv at vælge specifik støtteintensitet til offentlige infrastrukturinvesteringer i landdistrikterne med en maksimumsintensitet på 100 %. Dermed skabes der allerede et godt grundlag for at udnytte genopretningsplanens midler til bredbånd. For andre infrastrukturoperationer, der ikke er offentlige, gælder de støttesatser, der er fastsat i de almindelige statsstøtteregler.Desuden skal medlemsstaterne sørge for at fremskynde den takt, som ekstramidlerne fra genopretningsfonden udnyttes i, mest muligt allerede fra 2009, for at foranstaltningerne mod den økonomiske krise kan blive iværksat hurtigst muligt.EU bruger i forvejen landdistriktsudvikling til at fremme vækst i landdistrikternes økonomi og god almentilstand i landbosamfundene. Ved den fælles landbrugspolitiks "sundhedstjek" blev der identificeret en række nye udfordringer, der er særligt vigtige for europæisk landbrug. Jo hurtigere der reageres på disse udfordringer, jo lettere vil landbrugssamfundene selv kunne takle dem og dermed være bedre rustet, når den økonomiske situation igen vender til det bedre. Dette vil være i tråd med genopretningsplanens mål, som er at fremskynde gennemførelsen af EU-strukturforanstaltninger for at få gang i investeringerne hurtigst muligt i disse svære tider.2009/0011 (CNS)Forslag tilRÅDETS FORORDNINGom ændring af forordning (EF) nr. 1698/2005 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL)RÅDET FOR DEN EUROPÆISKE UNION HAR —under henvisning til traktaten om oprettelse af Det Europæiske Fællesskab, særlig artikel 36 og 37,under henvisning til forslag fra Kommissionen[1],under henvisning til udtalelse fra Europa-Parlamentet[2],efter høring af Det Europæiske Økonomiske og Sociale Udvalg[3],efter høring af Regionsudvalget[4], ogud fra følgende betragtninger:(1) Det Europæiske Råd godkendte på sit møde den 11. og 12. december 2008 en europæisk økonomisk genopretningsplan ("genopretningsplanen"), som går ud på at iværksætte prioriterede foranstaltninger, så at medlemsstaternes økonomier hurtigere kan tilpasse sig de nye udfordringer. Planen omfatter en samlet indsats på omkring 200 mia. EUR, dvs. ca. 1,5 % af EU's BNP.(2) Af nævnte beløb bør 1,5 mia. EUR stilles til rådighed for alle medlemsstaterne gennem Den Europæiske Landbrugsfond for Udvikling af Landdistrikterne (ELFUL) med henblik på at udvikle bredbåndsbaserede internetinfrastrukturer ("bredbåndsinfrastrukturer") i landdistrikterne og styrke de operationer, der er rettet mod de prioriteringer, som er fastsat i artikel 16a, stk. 1, litra a) til f), i Rådets forordning (EF) nr. 1698/2005[5] (i det følgende benævnt "nye udfordringer").(3) En lang række ændringer af forordning (EF) nr. 1698/2005 er nødvendige for at opstille de retlige rammer, som giver medlemsstaterne mulighed for at anvende ovennævnte beløb, sideløbende med de ændringer, der blev gennemført ved Rådets forordning (EF) nr. […] af […] om ændring af forordning (EF) nr. 1698/2005 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL)[6] [ forordning om sundhedstjek af landdistrikternes udvikling ], som åbner mulighed for at anvende beløbene fra den forhøjede obligatoriske graduering og de ikkeanvendte midler, der er tilvejebragt ved artikel 136 i Rådets forordning (EF) nr. […] af […] om fælles regler for den fælles landbrugspolitiks ordninger for direkte støtte og om visse støtteordninger for landbrugere[7], til operationer, som er rettet mod de nye udfordringer.(4) For at sikre, at fordelingen af den supplerende EF-støtte i hver medlemsstat sker i overensstemmelse med de mål, der er opstillet for de to politikpakker (nye udfordringer og bredbåndsinfrastrukturer), bør medlemsstaterne i deres nationale strategiplaner angive det vejledende beløb, der fremkommer ved den obligatoriske graduering, samt de ikkeanvendte midler, der er tilvejebragt ved artikel 136 i forordning (EF) nr. …[8], og forhøjelsen af de samlede forpligtelser, jf. Rådets afgørelse 2006/493/EF[9], som ændret ved afgørelse ……[10]. Disse beløb vil blive forbeholdt dels bredbåndsinfrastrukturer i landdistrikterne, dels de nye udfordringer.(5) Som følge af de supplerende midler, der skal anvendes som EF-støtte til udvikling af landdistrikterne ifølge genopretningsplanen, er det nødvendigt, at medlemsstaterne reviderer deres nationale strategiplaner. Da alle medlemsstater vil modtage sådanne supplerende midler fra og med 2009, bør de alle være forpligtet til at revidere deres strategiplaner senest den 30. juni 2009.(6) I konklusionerne i Det Europæiske Råds mødeprotokol af 12. december 2008 giver Det Europæiske Råd sin støtte til, at bredbåndsinfrastrukturer, herunder navnlig i dårligt betjente områder, udbygges i forbindelse med genopretningsplanen. Da landdistrikterne ofte lider under utilstrækkelig internetadgang, bør støtten til bredbåndsinfrastrukturer i landdistrikterne udbygges med støtte fra ELFUL. I betragtning af denne opgaves betydning bør medlemsstaterne senest ved udgangen af 2009 i deres programmer indsætte operationer, der tager sigte på denne prioriterede opgave. Der bør opstilles en liste over operationstyper, der er rettet mod bredbåndsinfrastrukturer, så medlemsstaterne kan udpege de relevante operationer inden for de retlige rammer for landdistrikternes udvikling.(7) Da de supplerende midler fra genopretningsplanen vil blive stillet til rådighed for alle medlemsstater i 2009, bør alle medlemsstater i deres programmer for udvikling af landdistrikterne fastlægge, hvilke aktionstyper der er rettet mod de nye udfordringer allerede i nævnte år.(8) Forpligtelsen til at forelægge reviderede programmer for udvikling af landdistrikterne senest den 30. juni 2009 bør derfor gælde for alle medlemsstater.(9) Ligevægten mellem målene for støtten til udvikling af landdistrikterne bør ikke påvirkes af den supplerende, specifikke og bindende anvendelse af de finansielle midler, der fremkommer ved anvendelsen af obligatorisk graduering i henhold til forordning (EF) nr. .../..., og af de beløb, der er tilvejebragt ved artikel 136 i samme forordning, og de beløb, der skal stilles til rådighed som EF-støtte til udvikling af landdistrikterne ifølge genopretningsplanen..(10) Landdistrikterne mangler ofte bredbåndsinfrastrukturer i både mindre og større målestok. Sidstnævnte infrastrukturer kan spille en vigtig rolle for betjeningen af de mere afsides liggende landdistrikter. For at sikre, at de disponible midler anvendes så effektivt som muligt, og opnå en betydelig udvikling af bredbåndsbaseret internetadgang i landdistrikterne, bør de relevante operationer anses for støtteberettigede uden begrænsning af de pågældende infrastrukturers størrelse. Den eksisterende størrelsesbegrænsning for infrastrukturer i forbindelse med basale tjenester til erhvervslivet og befolkningen i landdistrikterne bør derfor ikke gælde for operationer vedrørende bredbåndsinfrastrukturer.(11) Med henblik på at gennemføre de specifikke politiske mål for udbygning af operationer vedrørende de nye udfordringer og udvikling af bredbåndsinfrastrukturer bør det fastsættes, at de finansielle midler, der vil kunne anvendes som EF-støtte til udvikling af landdistrikterne i forbindelse med genopretningsplanen, skal anvendes til bestemte formål, og at denne forpligtelse skal kombineres med den eksisterende forpligtelse for de beløb, der fremkommer ved den obligatoriske graduering, og de beløb, der er tilvejebragt ved artikel 136 i forordning (EF) nr. …(12) I betragtning af, hvor vigtige bredbåndsinfrastrukturerne er på EF-plan, bør forhøjelsen af bidraget fra ELFUL, jf. Rådets forordning (EF) nr. […] af […] om ændring af forordning (EF) nr. 1698/2005 [ forordning om sundhedstjek af landdistrikternes udvikling ], også gælde for disse operationstyper for at lette gennemførelsen af dem.(13) For at hjælpe de medlemsstater, der er særlig hårdt ramt af den økonomiske krise, og som har vanskeligheder med at fremskaffe nationale finansielle midler til at kunne bruge de disponible ELFUL-midler, bør der undtagelsesvis kunne anvendes højere medfinansieringssatser i 2009.(14) Da foranstaltningerne i de foreslåede ændringer bør gælde for 2009, bør forordningen anvendes fra den 1. januar 2009.(15) Forordning (EF) nr. 1698/2005 bør derfor ændres —UDSTEDT FØLGENDE FORORDNING:Artikel 1I forordning (EF) nr. 1698/2005 foretages følgende ændringer:1) Artikel 11, stk. 3, litra d), affattes således:"d) en liste over de programmer for udvikling af landdistrikterne, der tager sigte på gennemførelse af den nationale strategiplan, en vejledende tildeling fra ELFUL til hvert program, herunder de beløb, der er nævnt i artikel 12, stk. 2, i forordning (EF) nr. 1290/2005, og en særskilt angivelse af summen af de beløb, der er nævnt i artikel 69, stk. 5a, i nærværende forordning, med nærmere angivelse af det beløb, der skal anvendes på den type operationer, som er nævnt i artikel 16a, stk. 1, litra g), i nærværende forordning."2) Artikel 12a, stk. 1, affattes således:"1. Hver medlemsstat skal efter proceduren i artikel 12, stk. 1, revidere sin nationale strategiplan efter den revision af Fællesskabets strategiske retningslinjer, der er omhandlet i artikel 10."3) Artikel 16a affattes således:"Artikel 16a Særlige operationer med henblik på visse prioriteringer1. Senest den 31. december 2009 skal medlemsstaterne i deres programmer for udvikling af landdistrikterne fastsætte operationer, der i overensstemmelse med deres specifikke behov tager sigte på følgende prioriteringer, som er beskrevet i Fællesskabets strategiske retningslinjer og yderligere specificeret i den nationale strategiplan:a) klimaforandringerb) vedvarende energic) vandforvaltningd) biodiversitete) foranstaltninger i forbindelse med omstruktureringen af mejerisektorenf) innovation i forbindelse med de prioriteringer, der er nævnt i litra a) til d)g) bredbåndinfrastrukturer i landdistrikterne.De operationstyper, der er rettet mod de prioriteringer, som er omhandlet i første afsnit, litra a) til f), skal tage sigte på at opnå de potentielle virkninger, der er angivet i bilag II. En vejledende liste over sådanne operationstyper og deres potentielle virkninger er anført i bilag II. En liste over de operationstyper, der er rettet mod den prioritering, som er omhandlet i første afsnit, litra g), er anført i bilag III.De reviderede programmer for udvikling af landdistrikterne, der vedrører operationer, der er omhandlet i dette stykke, skal forelægges Kommissionen senest den 30. juni 2009.2. Fra den 1. januar 2009 kan de støttesatser, der er fastsat i bilag I, forhøjes med 10 procentpoint for de operationstyper, som er omhandlet i stk. 1.3. Senest den 31. december 2009 skal hvert program for udvikling af landdistrikterne også indeholde følgende:a) en liste over operationstyper og de oplysninger, der er omhandlet i artikel 16, litra c), om de specifikke operationstyper, som er omhandlet i nærværende artikels stk. 1b) en tabel, der for perioden 1. januar 2009 – 31. december 2013 viser det samlede EF-bidrag til de operationstyper, der er omhandlet i stk. 1, litra a) til f), og Fællesskabets bidrag til de operationstyper, der er omhandlet i stk. 1, litra g)."4) Artikel 17, stk. 3, affattes således:"3. I ELFUL's samlede bidrag, som ligger til grund for beregningen af EF's finansielle minimumsbidrag pr. akse, jf. denne artikels stk. 1 og 2, tages der ikke højde for de beløb, der svarer til dem, der fremkommer ved anvendelsen af den obligatoriske graduering i henhold til artikel 69, stk. 5a, samt fra og med 2011 de beløb, der tilvejebringes ved anvendelse af artikel 136 i forordning (EF) nr. …, og det beløb, der er omhandlet i artikel 69, stk. 2a, i nærværende forordning."5) I artikel 56 indsættes følgende punktum:"Begrænsningen af infrastrukturernes størrelse gælder ikke for de operationer, der er omhandlet i artikel 16a, stk. 1, litra g)."6) i artikel 69 foretages følgende ændringer:a) Som stk. 2a indsættes:"2a. Den andel af det i stk. 1 omhandlede beløb, der fremkommer ved forhøjelsen af de samlede forpligtelser i henhold til Rådets afgørelse 2006/493/EF, som ændret ved afgørelse ……[11], står til rådighed fra den 1. januar 2009. Den forbeholdes operationstyper, der er rettet mod de prioriteringer, som er fastsat i artikel 16a, stk. 1, og den bruges som følger:a) en tredjedel (0,5 mia. EUR) anvendes til operationer, der er rettet mod de prioriteringer, som er fastsat i artikel 16a, stk. 1, litra a) til f)b) to tredjedele (1 mia. EUR) anvendes til operationer, der er rettet mod de prioriteringer, som er fastsat i artikel 16a, stk. 1, litra g)."b) Stk. 5a og 5b affattes således:"5a. Et beløb svarende til summen af de beløb, der fremkommer ved anvendelsen af den obligatoriske graduering i henhold til artikel [9, stk. 4] og artikel [10, stk. 4], samt fra og med 2011 de beløb, der er tilvejebragt ved artikel 136 i forordning (EF) nr. …, og en tredjedel af medlemsstaternes andel af det beløb, der er omhandlet i stk. 2a, som fastsat i Kommissionens afgørelse om fordelingen pr. medlemsstat, anvender medlemsstaterne fra den 1. januar 2009 udelukkende som EF-støtte i forbindelse med de nuværende programmer for udvikling af landdistrikterne til de operationstyper, som er omhandlet i artikel 16a, stk. 1, litra a) til f), i nærværende forordning.To tredjedele af medlemsstaternes andel af det beløb, der er omhandlet i stk. 2a, som fastsat i Kommissionens afgørelse om fordelingen pr. medlemsstat, anvender medlemsstaterne fra den 1. januar 2009 udelukkende som EF-støtte i forbindelse med de nuværende programmer for udvikling af landdistrikterne til de operationstyper, som er omhandlet i artikel 16a, stk. 1, litra g), i nærværende forordning.5b. Hvis det faktiske EF-bidrag, der er brugt til de operationer, som er omhandlet i artikel 16a, stk. 1, når programmet afsluttes, er mindre end de samlede beløb, der er omhandlet i stk. 5a, tilbagebetaler medlemsstaten differencen til EU-budgettet op til det beløb, som de samlede bevillinger til andre operationer end dem, der er omhandlet i artikel 16a, stk. 1, er overskredet med.Hvis det faktiske EF-bidrag, der er brugt til de operationer, som er omhandlet i artikel 16a, stk. 1, litra a) til f), når programmet afsluttes, desuden er mindre end det i stk. 5a omhandlede beløb til disse operationstyper, tilbagebetaler medlemsstaten differencen til EU-budgettet op til det beløb, som bevillingerne til de operationer, der er omhandlet i artikel 16a, stk. 1, litra g), er overskredet med. Hvis det faktiske EF-bidrag, der er brugt til andre operationer end dem, som er omhandlet i artikel 16a, stk. 1, er mindre end bevillingerne til disse operationstyper, nedsættes det beløb, der skal tilbagebetales, dog med differencen.Hvis det faktiske EF-bidrag, der er brugt til de operationer, som er omhandlet i artikel 16a, stk. 1, litra g), når programmet afsluttes, er mindre end det i stk. 5a omhandlede beløb til disse operationstyper, tilbagebetaler medlemsstaten tilsvarende differencen til EU-budgettet op til det beløb, som bevillingerne til de operationer, som er omhandlet i artikel 16a, stk. 1, litra a) til f), er overskredet med. Hvis det faktiske EF-bidrag, der er brugt til andre operationer end dem, som er omhandlet i artikel 16a, stk. 1, er mindre end bevillingerne til disse operationstyper, nedsættes det beløb, der skal tilbagebetales, dog med differencen."7) Artikel 70, stk. 4, andet afsnit, affattes således:"Uanset lofterne i stk. 3 kan ELFUL's bidrag forhøjes til 90 % for konvergensområder og til 75 % for ikkekonvergensområder til de operationstyper, som er omhandlet i artikel 16a, stk. 1, i nærværende forordning, op til det beløb, der fremkommer ved anvendelsen af den obligatoriske graduering i henhold til artikel 9, stk. 4, og artikel 10, stk. 3, i forordning (EF) nr. […], det beløb, som er omhandlet i artikel 69, stk. 2a, i nærværende forordning, samt fra og med 2011 de beløb, der er tilvejebragt ved artikel 136 i forordning (EF) nr. […]."8) I artikel 70 indsættes som stk. 4b:"4b. Uanset lofterne i stk. 3 og 4 kan ELFUL's bidrag forhøjes med højst 10 procentpoint for de udgifter, som medlemsstaterne afholder i løbet af 2009. Lofterne i stk. 3 og 4 skal dog overholdes, for så vidt angår de samlede offentlige udgifter i løbet af programmeringsperioden."9) I bilag II affattes titlen således:"Vejledende liste over operationstyper og potentielle virkninger, der vedrører de prioriteringer, som er omhandlet i artikel 16a, stk. 1, litra a) til f)."10) Teksten i bilaget til nærværende forordning indsættes som bilag III.Artikel 2Denne forordning træder i kraft dagen efter offentliggørelsen i Den Europæiske Unions Tidende .Den anvendes fra den 1. januar 2009.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den […].På Rådets vegneFormandBILAG" BILAG IIIListe over operationstyper, der vedrører prioriteringen, som er omhandlet i artikel 16a, stk. 1, litra g)Prioritering: Bredbåndsinfrastrukturer i landdistrikter |Operationstyper | Artikler og foranstaltninger |Oprettelse af nye bredbånds-infrastrukturer, inkl. backhaul-faciliteter (f.eks. faste forbindelser, jordbaserede trådløse forbindelser, satellitbaserede forbindelser eller en kombination af disse teknologier) | Artikel 56: Basale tjenester til erhvervslivet og befolkningen i landdistrikter |Opgradering af eksisterende bredbånds- infrastrukturer | Artikel 56: Basale tjenester til erhvervslivet og befolkningen i landdistrikter |Anlæggelse af passive bredbånds- infrastrukturer (f.eks. anlægsarbejder som ledningsnet og andre netværkselementer som f.eks. mørk fiber, m.v.) også i synergi med andre infrastrukturer (el-. transport-, vandforsynings- og kloakeringsnet, m.v.). | Artikel 56: Basale tjenester til erhvervslivet og befolkningen i landdistrikter |"FINANSIERINGSOVERSIGT |1. | BUDGETPOST: 05 04 05 01 | BEVILLINGER 2009: FB: 13 623 504 584 EUR BB: 9 135 331 205 EUR |2. | FORANSTALTNINGENS BETEGNELSE: Rådets forordning om ændring af forordning (EF) nr. 1698/2005 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL). |3. | RETSGRUNDLAG: Traktatens artikel 36 og 37 |4. | FORMÅL: At ændre forordning 1698/2005 på en sådan måde, at medlemsstaterne kan anvende den supplerende støtte på 1,5 mia. EUR til programmer for udvikling af landdistrikterne inden for rammerne af den europæiske økonomiske genopretningsplan, som Det Europæiske Råd vedtog i december 2008. Ændringen indebærer også, at der i 2009 undtagelsesvis kan anvendes højere medfinansieringssatser, som kan hjælpe medlemsstaterne med at overvinde vanskeligheder med at fremskaffe nationale finansielle midler. |5. | FINANSIELLE VIRKNINGER (1) | 12-MÅNEDERS PERIODE (mio. EUR) | INDEVÆRENDE REGNSKABSÅR 2009 (mio. EUR) | FØLGENDE REGNSKABSÅR 2010 (mio. EUR) |5.0 | UDGIFTER – SOM AFHOLDES OVER EU-BUDGETTET (løbende priser) – OVER NATIONALE BUDGETTER – AF ANDRE | – | FB: +1 500 BB: – | FB: – BB: +750 |5.1 | INDTÆGTER – EU'S EGNE INDTÆGTER (AFGIFTER/TOLD) – NATIONALE | – | – | – |2011 | 2012 | 2013 |5.0.1 | UDGIFTSOVERSLAG (løbende priser) FB BB | – + 750 | – – | – – |5.1.1 | INDTÆGTSOVERSLAG | – | – | – |5.2 | BEREGNINGSMÅDE: – |6.0 | ER FINANSIERING MULIG OVER DE BEVILLINGER, DER PÅ DET LØBENDE BUDGET ER OPFØRT UNDER DET RELEVANTE KAPITEL? | JA NEJ |6.1 | ER FINANSIERING MULIG VED OVERFØRSEL MELLEM KAPITLER PÅ DET LØBENDE BUDGET? | JA NEJ |6.2 | ER ET TILLÆGSBUDGET NØDVENDIGT? | JA NEJ |6.3 | BEVILLINGER TIL OPFØRSEL PÅ KOMMENDE BUDGETTER? | JA NEJ |6.4 | ANDET | (2) |BEMÆRKNINGER: (1) Virkningerne af den foreslåede ændring vil indtræffe fuldt ud i regnskabsåret 2009, for så vidt angår forpligtelsesbevillinger. For betalingsbevillinger vil afgørelsens virkninger blive spredt over regnskabsårene 2010 og 2011, med et anslået betalingsniveau på 750 mio. hvert år. I henhold til artikel 71, stk. 1, i forordning 1698/2005 vil alle udgifter, som medlemsstaterne afholder fra datoen for Kommissionens modtagelse (senest 30.6.2009) af ansøgningen om ændringen af programmet, være refusionsberettigede. Kommissionens refusion af beløbene kan dog først ske, når de ændrede programmer er blevet godkendt, hvilket sandsynligvis vil ske efter den 15.10.2009, og det indebærer anmeldelse til Kommissionen i januar 2010 og refusion i 2010. I bilaget til afgørelsen er anført de beløb, der stilles til rådighed for udvikling af landdistrikterne før graduering og andre overførsler fra markedsrelaterede udgifter og direkte betalinger under den fælles landbrugspolitik. (2) Den supplerende finansiering af forpligtelser i 2009 er mulig, da det nødvendige beløb står til rådighed inden for margenen under udgiftsområde 2 for 2009. Et ændringsbudget for dette beløb vil blive fremsat. Hvad de undtagelsesvis højere medfinansieringssatser for 2009 angår, vedrører de finansielle virkninger de betalinger, som medlemsstaterne afholder i 2009 (EF-betalingsbudgetter for 2009 og 2010). Virkningerne kan indtil videre anslås til højst 10 % af de disponible betalingsbevillinger i budgettet for 2009. På dette tidspunkt vil der dog ikke blive ansøgt om yderligere finansielle midler for 2009 som følge af de usikre vilkår omkring tidspunktet for modtagelsen af betalingsansøgninger. De højere medfinansieringssatser vil således blive finansieret gennem det eksisterende betalingsbudget. Efterhånden som medlemsstaterne indgiver deres betalingsansøgninger, vil Kommissionen i 2009 se nærmere på behovet for yderligere betalingsbevillinger og i givet fald indgive forslag om relevante aktioner for budgetmyndigheden. Det skal bemærkes, at beløbene for de finansielle virkninger i denne finansieringsoversigt også fremgår af erklæringen i forbindelse med ændringen af Rådets afgørelse 2006/493/EF. |Forslag tilRÅDETS AFGØRELSEom ændring af afgørelse 2006/493/EF om fastsættelse af beløbet for Fællesskabets støtte til landdistriktsudvikling for perioden 1. januar 2007 til 31. december 2013, dets årlige fordeling og minimumsbeløbet, der er forbeholdt regioner, som er omfattet af konvergensmåletRÅDET FOR DEN EUROPÆISKE UNION HAR —under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 1698/2005 af 20. september 2005 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL)[12], særlig artikel 69, stk. 1,under henvisning til forslag fra Kommissionen, ogud fra følgende betragtninger:(1) Ved Rådets afgørelse 2006/493/EF[13] fastsættes EF-støtten til landdistriktsudvikling for perioden 1. januar 2007 til 31. december 2013, dens årlige fordeling og minimumsbeløbet, der er forbeholdt regioner, som er omfattet af konvergensmålet.(2) Det Europæiske Råd godkendte på sit møde den 11. og 12. december 2008 en europæisk økonomisk genopretningsplan (EERP), der går ud på at iværksætte prioriterede foranstaltninger for at hjælpe medlemsstaternes økonomier med hurtigere at tilpasse sig de aktuelle udfordringer.(3) Den er baseret på en indsats svarende til i alt ca. 1,5 % af EU's BNP (dvs. ca. 200 mia. EUR). Af dette beløb bør 1,5 mia. EUR stilles til rådighed for alle medlemsstaterne via Den Europæiske Landbrugsfond for Udvikling af Landdistrikterne (ELFUL) for at udvikle bredbåndsbaseret internetadgang i landdistrikterne og støtte operationerne i forbindelse med de prioriterede opgaver, der er omhandlet i artikel 16a, stk. 1, litra a)-f), i forordning (EF) nr. 1698/2005 ("nye udfordringer"). Det beløb, der stilles til rådighed gennem ELFUL, bør opdeles, således at en tredjedel af beløbet (0,5 mia. EUR) bruges til nye udfordringer og to tredjedele (1 mia. EUR) bruges til at udvikle bredbåndsinfrastrukturer i landdistrikterne.(4) Afgørelse 2006/493/EF bør derfor ændres i overensstemmelse hermed —TRUFFET FØLGENDE AFGØRELSE:Artikel 1Bilaget til afgørelse 2006/493/EF affattes som angivet i bilaget til nærværende afgørelse.Artikel 2Denne afgørelse anvendes fra den 1. januar 2009.Udfærdiget i Bruxelles, denPå Rådets vegneFormandBILAGDe samlede forpligtelsesbevillinger for 2007-2013 (i faste 2004-priser), deres årlige fordeling og minimumsbeløbet, der er forbeholdt regioner, som er omfattet af konvergensmålet (*)2004-priser i EUR (**) | 2007 | 2008 | 2009 | 2010 | 2011 | 2012 | 2013 | I alt |Samlet beløb for EU-25, plus Bulgarien og Rumænien | 9 325 497 783 | 10 788 767 263 | 11 873 603 971 | 10 278 583 653 | 9 824 886 713 | 9 588 187 168 | 9 356 225 581 | 71 035 752 132 |Minimumsbeløb for regioner, som er omfattet af konvergensmålet | 27 676 975 284 |(*) Før graduering og andre overførsler fra markedsrelaterede udgifter og direkte betalinger under den fælles landbrugspolitik til landdistriktsudvikling. |(**) Beløbene er afrundet til nærmeste hele euro. |De samlede forpligtelsesbevillinger for 2007-2013 (i løbende priser), deres årlige fordeling og minimumsbeløbet, der er forbeholdt regioner, som er omfattet af konvergensmålet (*)Løbende priser i EUR (**) | 2007 | 2008 | 2009 | 2010 | 2011 | 2012 | 2013 | I alt |Samlet beløb for EU-25, plus Bulgarien og Rumænien | 9 896 292 851 | 11 678 108 653 | 13 109 418 209 | 11 575 354 634 | 11 285 706 554 | 11 234 089 442 | 11 181 555 662 | 79 960 526 005 |Minimumsbeløb for regioner, som er omfattet af konvergensmålet | 31 232 644 963 |(*) (*) Før graduering og andre overførsler fra markedsrelaterede udgifter og direkte betalinger under den fælles landbrugspolitik til landdistriktsudvikling. |(**) Beløbene er afrundet til nærmeste hele euro. |FINANSIERINGSOVERSIGT |1. | BUDGETPOST: 05 04 05 01 | BEVILLINGER (2009): FB: 13 623 504 584 EUR BB: 9 135 331 205 EUR |2. | FORANSTALTNINGENS BETEGNELSE: Rådets afgørelse om ændring af afgørelse 2006/493/EF om fastsættelse af beløbet for Fællesskabets støtte til landdistriktsudvikling for perioden 1. januar 2007 til 31. december 2013, dets årlige fordeling og minimumsbeløbet, der er forbeholdt regioner, som er omfattet af konvergensmålet |3. | RETSGRUNDLAG: Rådets Forordning (EF) nr. 1698/2005 |4. | FORANSTALTNINGENS FORMÅL: at tilpasse afgørelse 2006/493/EF for at medregne ekstrastøtten på 1,5 mia. EUR til landdistriktsprogrammer inden for rammerne af den europæiske økonomiske genopretningsplan (EERP), som Det Europæiske Råd vedtog i december 2008. |5. | FINANSIELLE VIRKNINGER (1) | 12-MÅNEDERSPERIODE (i mio. EUR) | INDEVÆRENDE REGNSKABSÅR 2009 (i mio. EUR) | FØLGENDE REGNSKABSÅR 2010 (i mio. EUR) |5.0 | UDGIFTER, SOM AFHOLDES - OVER EU-BUDGETTET (løbende priser) - OVER NATIONALE BUDGETTER - AF ANDRE | – | FB: +1 500 BB: – | FB: – BB: +750 |5.1 | INDTÆGTER - EU's EGNE INDTÆGTER (AFGIFTER/TOLD) - NATIONALE KILDER | – | – | – |2011 | 2012 | 2013 |5.0.1 | UDGIFTSOVERSLAG (løbende priser) FB BB | – + 750 | – – | – – |5.1.1 | INDTÆGTSOVERSLAG | – | – | – |5.2 | BEREGNINGSMÅDE: – |6.0 | ER FINANSIERING MULIG OVER DE BEVILLINGER, DER PÅ DET LØBENDE BUDGET ER OPFØRT UNDER DET RELEVANTE KAPITEL? | JA NEJ |6.1 | ER FINANSIERING MULIG VED OVERFØRSEL MELLEM KAPITLER PÅ LØBENDE BUDGET? | JA NEJ |6.2 | ER ET TILLÆGSBUDGET NØDVENDIGT? | JA NEJ |6.3 | BEVILLINGER TIL OPFØRSEL PÅ KOMMENDE BUDGETTER? | JA NEJ |6.4 | ANDET | (2) |BEMÆRKNINGER: (1) Denne afgørelse, hvorved der godkendes en ekstrastøtte til landdistriktsprogrammer (+ 1,5 mia. EUR), får hvad angår forpligtelsesbevillinger udelukkende virkning for regnskabsåret 2009. Hvad angår betalingsbevillinger fordeler afgørelsens virkninger sig over regnskabsåret 2010 og 2011 med en anslået udbetaling på 750 mio. EUR pr. år. Ifølge artikel 71, stk. 1, i forordning (EF) nr. 1698/2005 er alle de udgifter, medlemsstaterne afholder, refusionsberettigede fra datoen for Kommissionens modtagelse af anmodningen om ændring af programmet (senest 30.6.2009). Kommissionen kan dog først refundere udgifterne, når de ændrede programmer er godkendt, hvilket sandsynligvis først sker efter 15.10.2009, og det betyder, at udgifterne anmeldes til Kommissionen i januar 2010 og refunderes i 2010. Af bilaget til afgørelsen fremgår de beløb, der stilles til rådighed for landdistriktsudvikling før graduering og andre overførsler fra markedsrelaterede udgifter og direkte betalinger under den fælles landbrugspolitik. (2) Det er muligt at foretage den yderligere finansiering af forpligtelserne i 2009, fordi det nødvendige beløb er til rådighed inden for margenen under udgiftsområde 2 for 2009. Der vil blive fremlagt et ændringsbudget for dette beløb. Der gøres opmærksom på, at de finansielle virkninger i denne finansieringsoversigt også fremgår af finansieringsoversigten til ændringsforslaget til forordning (EF) nr. 1698/2005. |[1] EUT C … af …, s. ….[2] EUT C … af …, s. ….[3] EUT C … af …, s. ….[4] EUT C … af …, s. ….[5] EUT L 277 af 21.10.2005, s. 1.[6] EUT L … af …, s. ….[7] EUT L … af …, s. ….[8] EUT L … af …, s. ….[9] EUT L 195 af 15.7.2006, s. 22.[10] EUT L … af …, s. ….[11] EUT: indsæt nummeret på den afgørelse, der er nævnt i fodnote 9.[12] EUT L 277 af 21.10.2005, s. 1.[13] EUT L 195 af 15.7.2006, s. 22.